Den norske målmand Ole Erevik er meget glad for sin nye træner, Robert Hedin.

Aalborg Håndbolds nye træner er allerede en populær mand. Holdets norske målmand roser den nye træner til skyerne. - Han er en fantastisk person, som er utrolig dygtig til at skabe et hold og så er han fagligt meget kompetent, lyder vurderingen fra Ole Erevik til nordjyske.dk. Robert Hedin har siden 2008 været landstræner for Ole Erevik i Norge. Om Robert Hedin kan leve op til de rosende ord vil vise sig på lørdag, hvor Aalborg Håndbold møder SønderjyskE.